Document ID: 32000R1887

Komisijas Regula (EK) Nr. 1887/2000
(2000. gada 6. septembris)
par pagaidu atļauju izmantot barībā jaunas piedevas
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1970. gada 23. novembra Direktīvu 70/524/EEK par barības piedevām 1, kurā jaunākie grozījumi izdarīti ar Komisijas Regulu (EK) Nr. 1353/2000 2, un jo īpaši tās 3. pantu,
tā kā:
(1) Direktīvā 70/524/EEK paredzēts, ka, ņemot vērā jaunākās zinātnes un tehnikas atziņas, var atļaut izmantot jaunas piedevas.
(2) Tiek dotas pagaidu atļaujas izmantot jaunu piedevu, ja atļautajā līmenī pievienota barībai tā, mainot dzīvnieku izcelsmes produktu īpašības, nekaitē ne cilvēka vai dzīvnieku veselībai, ne videi, ja tās nekaitē patērētājiem un ja šo piedevu klātbūtni barībā var kontrolēt, un var pieņemt, ka, ņemot vērā pieejamos rezultātus, ir ievērots Direktīvas 70/524/EEK 3.a panta a) apakšpunktā paredzētais nosacījums, t.i., efektivitāte.
(3) Ņemot vērā iesniegtos un dalībvalstu pārbaudītos datus, nosacījumi pie "saistvielu, pretsalipes vielu un koagulantu" grupas piederošā "nogulumizcelsmes klinoptilolīta" pagaidu atļaujai ir ievēroti.
(4) Uz "nogulumizcelsmes klinoptilolītu" būtu jāattiecina arī iespējamās dioksīnu klātbūtnes uzraudzības programma, kas paredzēta citām tās pašas grupas piedevām, kuras jau ir atļauts izmantot. Šāda programma atļautajām saistvielām, pretsalipes vielām un koagulantiem ir paredzēta Komisijas Regulā (EK) Nr. 2439/1999 3, kurā grozījumi izdarīti ar Regulu (EK) Nr. 739/2000 4. Pēc 2000. gada 15. oktobra, kad vajadzētu būt pieejamiem visas uzraudzības programmas rezultātiem kopumā, tiks piemērots dioksīna analīzes metodē paredzētais noteikšanas līmenis, ja, ņemot vērā pietiekamus uzraudzības programmas datus par dioksīnu klātbūtni šajā jaunajā piedevā, nebūs noteikts nekāds īpašs maksimālais līmenis.
(5) Šajā regulā paredzētie pasākumi ir saskaņā ar Barības pastāvīgās komitejas atzinumu,
IR PIEŅĒMUSI ŠO REGULU.
1. pants
Ar šo "nogulumizcelsmes klinoptilolītu", kas pieder pie "saistvielu, pretsalipes vielu un koagulantu" grupas, saskaņā ar Direktīvu 70/524/EEK pagaidām atļauj izmantot kā barības piedevu ar nosacījumiem, kuri paredzēti šīs regulas pielikumā.
Komisija, ņemot vērā uzraudzības programmas rezultātus par dioksīnu klātbūtni šajā jaunajā piedevā, pārskata šo regulu pirms 2000. gada 15. oktobra.
2. pants
Šī regula stājas spēkā 20. dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2000. gada 6. septembrī

Labels: 17
0
3
6
15